*Projekts*

**Jelgavas novada pašvaldības saistošo noteikumu Nr.\_\_\_ “Grozījumi Jelgavas novada pašvaldības 2022. gada 28. septembra saistošajos noteikumos Nr. 31 “Par pašvaldības nodevām Jelgavas novadā”**

**Paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Noteikumi nosaka pašvaldības nodevas likmi par izklaidējoša rakstura pasākuma rīkošanu publiskā vietā Jelgavas novadā, atbrīvojumus no nodevas maksas un nodevas maksāšanas kārtību. Šie noteikumi ir saistoši visām fiziskām un juridiskām personām, kuras vēlas rīkot izklaidējoša rakstura pasākumus Jelgavas novada administratīvajā teritorijā atbilstoši publisku izklaides un svētku pasākumu drošības regulējošajiem normatīvajiem aktiem.  Jelgavas novada pašvaldībā nav bijusi noteikta nodeva par izklaidējoša rakstura pasākuma rīkošanu publiskā vietā.  Kā arī papildināta nodeva par tirdzniecību – noteikta nodeva ar izklaidi un mākslu saistītu pakalpojumu sniegšanu publiska pasākumu laikā. |
| 1. Fiskālā ietekme uz pašvaldības budžetu | Saskaņā ar Pašvaldību likuma 46. panta otro daļu, saistošo noteikumu projekta par pašvaldības nodevām paskaidrojuma rakstā neiekļauj informāciju par plānoto projekta ietekmi uz pašvaldības budžetu. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu regulējums attiecas uz personām, kuras  vēlas organizēt izklaidējoša rakstura pasākumu rīkošanu publiskās vietās Jelgavas novada administratīvajā teritorijā, kā arī sniegt pakalpojumus publiska pasākuma laikā.  Papildus noteiktas personas, kuras ir atbrīvotas no nodevu samaksas par izklaidējoša rakstura pasākumu rīkošanu publiskās vietās.  Saistošo noteikumu tiesiskais regulējums attiecināms uz pasākumu rīkotājiem publiskās vietās novada teritorijā. |
| 1. Ietekme uz administratīvajām procedūrām un to izmaksām | Nav attiecināma. |
| 1. Ietekme uz pašvaldības funkcijām un cilvēkresursiem | Saistošo noteikumu projekta izpilde neietekmēs pašvaldībai pieejamos cilvēkresursus un tiks īstenots esošo funkciju un resursu ietvaros. |
| 1. Informācija par izpildes nodrošināšanu | Saistošo noteikumu izpildes nodrošināšanai nav plānots veidot jaunas pašvaldības institūcijas, darbavietas vai paplašināt esošo institūciju kompetenci |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi paredz samērīgu to piemērošanas kārtību izklaidējoša rakstura pasākuma organizatoriem.  Saistošo noteikumu projekta prasības un tā izpilde neradīs papildus izmaksas.  Saistošie noteikumi paredz tikai saistošo noteikumu mērķa sasniegšanai nepieciešamos nosacījumus Pašvaldībā pieejamo resursu ietvaros. |
| 1. Izstrādes gaitā veiktās konsultācijas ar privātpersonām un institūcijām | Saistošo noteikumu projekts “Par pašvaldības nodevām Jelgavas novadā” publicēts pašvaldības oficiālajā tīmekļa vietnē sabiedrības viedokļa noskaidrošanai. Viedokļa izteikšanas termiņš noteikts divas nedēļas no publikācijas dienas. Laiks viedokļu izteikšanai noteikts no **2025. gada 22.maija līdz 2025. gada 5. jūnijam**.  Publicēšanas laikā par saistošo noteikumu projektu tika/netika saņemti sabiedrības viedokļi. |

Domes priekšsēdētāja p.i. D.Tauriņa